Yaponiyadagi Interstellar Technologies kompaniyasi tomonidan ishlangan Momo raketasi sinovi muvaffaqiyatsizlikka uchradi. Bu haqda kompaniyaning tvitterdagi sahifasida ma’lum qilingan. Qayd etilishicha, dvigatel haqidagi telemetrik ma’lumotlar uzatilishi to‘xtagach, parvozning 80-soniyasida raketa qulay boshlagan. Raketa Yapon dengiziga, qirg‘oqdan 8 km ichkaridagi hududga qulab tushgan. Kompaniya vakillari tafsilotlarni matbuot anjumanida ma’lum qiladi. Noqulay ob-havo tufayli raketaning uchirilishi 29 iyuldan 30 iyulga qoldirilgandi. Mutaxassislar hisobiga ko‘ra, 20 kg miqdoridagi yuk bilan raketa 120 km balandlikka ko‘tarilishi mumkin edi.